ΠΕΡΙΕΧΟΜΕΝΑ
ΑΠΟΦΑΣΕΙΣ
Παροχή εξουσιοδότησης υπογραφής «Με εντολή
Περιφερειάρχη» στο Διευθυντή και στους Προϊσταμένους Τμημάτων της Διεύθυνσης Πολιτικής
Γης Περιφέρειας Θεσσαλίας.
Καθιέρωση με αμοιβή υπερωριακής εργασίας για
δύο (2) υπαλλήλους που υπηρετούν στην Γενική Διεύθυνση Ανάπτυξης: στο Αυτοτελές Τμήμα
Αξιολόγησης και Διενέργειας Εξετάσεων Τεχνικών
Επαγγελμάτων και στην Διεύθυνση ΑνάπτυξηςΤμήμα Επαγγέλματος Π.Ε Λάρισας, Περιφέρειας
Θεσσαλίας.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ’  αρ. 12338/
21.12.2023 απόφαση της Γραμματέως Αποκεντρωμένης Διοίκησης Κρήτης, που δημοσιεύθηκε
στην Εφημερίδα της Κυβερνήσεως (Β’ 7689).
ΑΠΟΦΑΣΕΙΣ
Αριθμ. 6680
(1)
Παροχή εξουσιοδότησης υπογραφής «Με εντολή
Περιφερειάρχη» στο Διευθυντή και στους Προϊσταμένους Τμημάτων της Διεύθυνσης Πολιτικής
Γης Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τις διατάξεις των άρθρων 3, 113, 114, 159 και 186
του ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης - Πρόγραμμα
Καλλικράτης» (Α’ 87).
2. Τις διατάξεις του άρθρου 39 της υπ’ αρ. 15840/
156612/04-10-2018 απόφασης του Συντονιστή Αποκεντρωμένης Διοίκησης Θεσσαλίας - Στερεάς Ελλάδας
«Έγκριση της 146/2018 (ορθή επανάληψη) περί ολικής
τροποποίησης - επικαιροποίησης του π.δ. 129/2010
(Α’ 222/2010): “Οργανισμός της Περιφέρειας Θεσσαλίας”»
(Β’ 4788).
3. Τις διατάξεις του άρθρου 90 του Κώδικα νομοθεσίας για την Κυβέρνηση και τα κυβερνητικά όργανα
(π.δ. 63/2005, Α’ 98), όπως διατηρήθηκε σε ισχύ με την
περ. 22 του άρθρου 119 του ν. 4622/2019 (Α’ 133).
4. Τις διατάξεις των άρθρων 9 και 18 του Κώδικα Διοικητικής Διαδικασίας (ν. 2690/1999, Α’ 45).
5. Τις διατάξεις του άρθρου  7, παρ.  2, περ.  β του
ν. 3469/2006 «Εθνικό Τυπογραφείο, Εφημερίς της Κυβερνήσεως και λοιπές διατάξεις» (Α’ 131).
6. Τις διατάξεις του ν. 4061/22-3-2012 «Διαχείριση και
προστασία ακινήτων Υπουργείου Αγροτικής Ανάπτυξης
και Τροφίμων - Ρύθμιση εμπράγματων δικαιωμάτων και
λοιπές διατάξεις» (Α’ 66), όπως αυτός τροποποιήθηκε και
ισχύει με το άρθρo 37 ν. 4235/2014 (Α’ 32).
7. Την ανάγκη απλούστευσης των διαδικασιών για ταχύτερη διεκπεραίωση των υπηρεσιακών θεμάτων, κα-
λύτερη εξυπηρέτηση των πολιτών και διασφάλιση της
αποδοτικής και εύρυθμης λειτουργίας των Τμημάτων Τοπογραφίας και Διαχείρισης Ακινήτων των Περιφερειακών
Ενοτήτων Καρδίτσας, Τρικάλων και Μαγνησίας και Σποράδων της Διεύθυνσης Πολιτικής Γης της Περιφέρειας
Θεσσαλίας
8. Τον υπάρχοντα υπηρεσιακό φόρτο εργασίας και
την επιβαλλόμενη για το λόγο αυτό ανάγκη άσκησης
από εμένα προσωπικά ορισμένων μόνο αρμοδιοτήτων,
αποφασίζουμε:
Ι. Εξουσιοδοτούμε τον Προϊστάμενο της Διεύθυνσης
Πολιτικής Γης να υπογράφει «Με εντολή Περιφερειάρχη»
τα κατωτέρω έγγραφα και αποφάσεις αρμοδιότητας της
υπηρεσίας:
1. Τους τίτλους κυριότητας αναδασμού αγροκτημάτων
και διανομής αγροκτημάτων και συνοικισμών, τους τίτλους κυριότητας που εκδίδονται βάσει των διατάξεων
του άρθρου 21 του ν. 4061/2012, τους τίτλους κυριότητας της παρ. 7 του άρθρου 22 ν. 4061/2012 όπως αυτή
προστέθηκε με το άρθρo 37 ν. 4235/2014 καθώς και τους
τίτλους κυριότητας της παρ. 14 αλλά και τις βεβαιώσεις
της παρ. 15γ του άρθρου 36 του ν. 4061/2012 όπως αυτές
προστέθηκαν με το άρθρo 37 ν. 4235/2014.
2. Τις αποφάσεις διόρθωσης κτηματολογικών στοιχείων αναδασμών σύμφωνα με το άρθρο 22 ν. 674/1977,
την ακύρωση και διόρθωση τίτλων κυριότητας αναδασμού αγροκτημάτων καθώς και τη διόρθωση των κτημα-
τολογικών στοιχείων, παραχωρητηρίων και αποφάσεων
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
22 Ιανουαρίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 396
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 396/22.01.2024
Επιτροπών Απαλλοτριώσεων βάσει των διατάξεων του
άρθρου 12 του ν. 4061/2012.
3. Τις βεβαιώσεις εξόφλησης ή διαγραφής τιμημάτων
του Τμήματος Διαχείρισης Ακινήτων.
4. Τις βεβαιωτικές καταστάσεις τιμημάτων ή έκπτωσης
αυτών προς τις Δ.Ο.Υ του Τμήματος Διαχείρισης Ακινήτων.
5. Τη σχετική αλληλογραφία για τις πάσης φύσεως
εκτελούμενες κτηματολογικές - κτηματογραφικές εργασίες του Τμήματος Διαχείρισης Ακινήτων και του Τμή-
ματος Τοπογραφίας.
6. Τη σχετική αλληλογραφία για τον τεχνικοδιοικητικό
έλεγχο αναδασμών και εν γένει διαχείρισης ακινήτων
του ΥΠΑΑΤ του Τμήματος Διαχείρισης Ακινήτων και του
Τμήματος Τοπογραφίας
7. Τις απαντήσεις σε αιτήσεις και έγγραφα πολιτών
και υπηρεσιών σε θέματα αρμοδιότητας της υπηρεσίας
του Τμήματος Διαχείρισης Ακινήτων και του Τμήματος
Τοπογραφίας.
8. Την έγκριση και την προώθηση των δαπανών διαφόρων αποζημιώσεων και απολαβών (οδοιπορικών,
υπερωριών κ.λπ.) του προσωπικού του Τμήματος Διαχείρισης Ακινήτων και του Τμήματος Τοπογραφίας πλην
της τακτικής μισθοδοσίας.
9. Τη χορήγηση στους υπαλλήλους πλην εκείνων που
χορηγούνται ειδικώς.
10. Έγγραφα, καταστάσεις και αποφάσεις που προβλέπονται από διατάξεις νόμους, ΥΑ, Κ.Υ.Α και σχετικές
εγκυκλίους για τα οποία δεν εκχωρήθηκε η δυνατότητα
προς υπογραφή «Με εντολή Περιφερειάρχη» με την παρούσα απόφαση.
ΙΙ. Εξουσιοδοτούμε τους Προϊσταμένους του Τμήματος
Διαχείρισης Ακινήτων και του Τμήματος Τοπογραφίας
της Διεύθυνσης Πολιτικής Γης να υπογράφουν «με Εντολή Περιφερειάρχη» τα κατωτέρω έγγραφα και αποφάσεις
της υπηρεσίας:
Α) Τον Προϊστάμενο του Τμήματος Διαχείρισης Ακινήτων.
Τα διαβιβαστικά έγγραφα και τις καταστάσεις προς τα
Υποθηκοφυλακεία.
Β) Τον Προϊστάμενο του Τμήματος Τοπογραφίας.
1. Τα αποσπάσματα τοπογραφικών διαγραμμάτων.
2. Τα στοιχεία εφαρμογής αγροτεμαχίων και οικοπέδων διανομών και αναδασμών.
ΙII. Εξουσιοδοτούμε τους Προϊσταμένους των Τμημάτων Τοπογραφίας και Διαχείρισης Ακινήτων των Περιφε-
ρειακών Ενοτήτων Καρδίτσας, Τρικάλων, Μαγνησίας και
Σποράδων, να υπογράφουν «Με εντολή Περιφερειάρχη»
έγγραφα και αποφάσεις που αφορούν τα παρακάτω:
1. Την έγκριση μετακίνησης του προσωπικού εντός
έδρας για εκτέλεση υπηρεσίας.
2. Τα αιτήματα διάθεσης υπηρεσιακών αυτοκινήτων
για τις υπηρεσιακές ανάγκες μετακίνησης εντός και εκτός
έδρας των ενδιαφερόμενων υπαλλήλων.
3. Τη χορήγηση των πάσης φύσεως αδειών των υπαλλήλων του οικείου Τμήματος Τοπογραφίας και Διαχείρι-
σης Ακινήτων, πλην εκείνων που χορηγούνται ειδικώς.
4. Τα αιτήματα δέσμευσης πιστώσεων για τις προβλεπόμενες δαπάνες των οικείων Τμημάτων.
5. Την έγκριση και την προώθηση των δικαιολογητικών
των δαπανών διαφόρων αποζημιώσεων και απολαβών
του προσωπικού του οικείου Τμήματος Τοπογραφίας και
Διαχείρισης Ακινήτων (οδοιπορικών, υπερωριών κ.λπ.)
πλην της τακτικής μισθοδοσίας.
6. Τις βεβαιώσεις εξόφλησης ή διαγραφής τιμημάτων.
7. Τις βεβαιωτικές καταστάσεις τιμημάτων ή έκπτωσης
αυτών προς τις αρμόδιες Δ.Ο.Υ επί παραχωρούμενων
εκτάσεων.
8. Τις εισηγήσεις από διοικητικής άποψης για παραχωρήσεις ακινήτων κατά χρήση.
9. Τη σχετική αλληλογραφία για τις πάσης φύσεως εκτελούμενες κτηματολογικές - κτηματογραφικές εργασίες.
10. Τη σχετική αλληλογραφία για τον τεχνικοδιοικητικό
έλεγχο αναδασμών και εν γένει διαχείρισης ακινήτων
του ΥΠΑΑΤ.
11. Τις απαντήσεις σε αιτήσεις και έγγραφα πολιτών
και υπηρεσιών σε θέματα αρμοδιότητας της υπηρεσίας.
12. Την αυτεπάγγελτη αναζήτηση πιστοποιητικών και
άλλων εγγράφων από υπηρεσίες για θέματα πολιτών
και υπαλλήλων.
13. Την τήρηση στατιστικών στοιχείων αρμοδιότητας
των οικείων Τμημάτων.
14. Τον απολογισμό των πεπραγμένων σε ετήσια βάση.
15. Την εκκαθάριση του αρχείου των οικείων Τμημάτων σύμφωνα με τις εκάστοτε ισχύουσες διατάξεις.
16. Την επικύρωση αντιγράφων των εγγράφων, δικαιολογητικών καθώς και τη θεώρηση φωτοαντιγράφων
και τη χορήγηση βεβαιώσεων σχετικά με το τηρούμενο
αρχείο αναδασμών και διανομών.
17. Την θεώρηση του γνησίου της υπογραφής.
18. Την καταχώριση των ακινήτων του δημοσίου του
ΥΠΑΑΤ που διαχειρίζεται η Περιφέρεια, βάσει του Νόμου
όπως αυτός ισχύει κάθε φορά, στα Κτηματολογικά Γραφεία και τη διαβίβαση απόψεων στο Δικαστικό Γραφείο
και στα Δικαστήρια.
19. Την αποστολή Τίτλων για μεταγραφή στα Υποθηκοφυλακεία.
20. Τη χρέωση αιτήσεων κ.λπ. για διεκπεραίωση στους
αρμοδίους υπαλλήλους.
21. Τα θέματα της παρ. Ι1 και Ι2 σε περιπτώσεις επείγουσες κατά την κρίση των Προϊσταμένων των Τμημά-
των αυτών.
IV. Θέματα ευρύτερης σημασίας
Ο Διευθυντής και οι Προϊστάμενοι όλων των Τμημάτων
της Διεύθυνσης Πολιτικής Γης της Περιφέρειας Θεσσαλίας, να φέρουν προς υπογραφή θέματα σοβαρά και ιδιαί-
τερης σημασίας στα ανώτερα αυτών ιεραρχικά όργανα.
Η ισχύς της παρούσας αρχίζει από την ημερομηνία
δημοσίευσή της στην Εφημερίδα της Κυβερνήσεως.
Από την ημερομηνία αυτή παύει να ισχύει κάθε προγενέστερη σχετική απόφαση κατά το μέρος που αφορά
το αντικείμενο του θέματος της παρούσας.
Η παρούσα απόφαση δεν προκαλεί δαπάνη σε βάρος
του προϋπολογισμού του Κράτους ή της Περιφέρειας
Θεσσαλίας.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 5 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 396/22.01.2024
Αριθμ. 11055
(2)
Καθιέρωση με αμοιβή υπερωριακής εργασίας
για δύο (2) υπαλλήλους που υπηρετούν στην
Γενική Διεύθυνση Ανάπτυξης: στο Αυτοτελές
Τμήμα Αξιολόγησης και Διενέργειας Εξετάσεων Τεχνικών Επαγγελμάτων και στην Διεύθυν-
ση Ανάπτυξης-Τμήμα Επαγγέλματος Π.Ε Λάρισας,
Περιφέρειας Θεσσαλίας.
Ο ΠΕΡΙΦΕΡΕΙΑΡΧΗΣ ΘΕΣΣΑΛΙΑΣ
Έχοντας υπόψη:
1. Τα άρθρα 66 και 67 του ν. 4270/2014 «Αρχές Δημοσιονομικής διαχείρισης και εποπτείας - Δημόσιο Λογιστικό
και άλλες διατάξεις» (Α’ 143).
2. Την παρ. 1 του άρθρου 11 του ν. 4337/2015 που
ορίζει ότι: «Για τα Ν.Π.Δ.Δ. που ανήκουν στο Μητρώο Φορέων Γενικής Κυβέρνησης, εξακολουθούν να ισχύουν οι
διατάξεις του ν.δ. 496/1974 (Α’ 204), πλην του άρθρου 1
παρ. 3, του άρθρου 2 παρ. 1 και 2, του άρθρου 3 παρ. 2
και 3, του άρθρου 4 παρ. 1 και 2, του άρθρου 9 παρ. 1,
του άρθρου 12 παρ. 1, 3 και 6, του άρθρου 13 παρ. 6α
και του άρθρου 14» (Α’ 129).
3. Tον ν. 3852/2010 (Α’ 87).
4. Τον ν. 4555/2018 (Α’ 133).
5. Tο π.δ.  80/2016 «Ανάληψη υποχρεώσεων από
τους διατάκτες» (Α’ 145) και την υπ’ αρ. 2/100018/0026
εγκύκλιο του Γενικού Λογιστηρίου του Κράτους (ΑΔΑ:
ΨΒΞΒΗ- ΔΤΗ).
6. Την υπ’  αρ. 15840/156612/2018 απόφαση του
Συντoνιστή Αποκεντρωμένης Διοίκησης ΘεσσαλίαςΣτερεάς Ελλάδας «Έγκριση της υπ’ αρ. 146/2018 (ορθή
επανάληψη) περί ολικής τροποποίησης-επικαιροποίησης του π.δ. 129/2010 “Οργανισμός της Περιφέρειας
Θεσσαλίας” (Α’ 222)» (Β’ 4788).
7. Την παρ. 2 του άρθρου 14 «Ρύθμιση οικονομικών
θεμάτων ΟΤΑ» του ν. 4625/2019 (Α’ 139).
8. Το άρθρο 20 «Αποζημίωση για εργασία καθ’ υπέρβαση του υποχρεωτικού ωραρίου» του ν. 4354/2015
(Α’ 176).
9. Την υπό στοιχεία 2/1015/ΔΕΠ/05-01-2016 εγκύκλιο
του Γενικού Λογιστηρίου του Κράτους «Παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015 (Α’ 176), σελ. 17, άρθρο 20 “Αποζημίωση για
εργασία καθ’ υπέρβαση του υποχρεωτικού ωραρίου", με
ΑΔΑ: ΨΑΕΗΦΗ-ΠΟ7».
10. Τον ν. 3982/2011 «Απλοποίηση της αδειοδότησης
τεχνικών επαγγελματικών και μεταποιητικών δραστηριοτήτων και επιχειρηματικών πάρκων και άλλες διατά-
ξεις» (Α’ 143) και των μετ’ αυτού π.δ. και ΚΥΑ.
11.  Τον ν. 4605/2019 «Εναρμόνιση της ελληνικής νομοθεσίας με την Οδηγία (ΕΕ) 2016/943 του Ευρωπαϊκού
Κοινοβουλίου και του Συμβουλίου της 8ης Ιουνίου 2016
σχετικά με την προστασία της τεχνογνωσίας και των
επιχειρηματικών πληροφοριών που δεν έχουν αποκαλυφθεί (εμπορικό απόρρητο) από την παράνομη
απόκτηση, χρήση και αποκάλυψή τους (EEL 157 της
15.6.2016) Μέτρα για την επιτάχυνση του έργου του
Υπουργείου Οικονομίας και Ανάπτυξης και άλλες
διατάξεις) (Α’ 52).
12. Τον ν. 4811/2021 «Απλούστευση του πλαισίου
άσκησης οικονομικών δραστηριοτήτων αρμοδιότητας
Υπουργείων Ανάπτυξης και Επενδύσεων, Υποδομών
και Μεταφορών, Υγείας και Τουρισμού, ρυθμίσεις για
τις παραγωγικές δραστηριότητες και την ενίσχυση της
ανάπτυξης και άλλες επείγουσες ρυθμίσεις» (Α’ 108) και
ιδίως τα άρθρα 34 και 35.
13. Την υπ’ αρ. 46214/146/2017 (Υ.Ο.Δ.Δ. 203) κοινή
υπουργική απόφαση η οποία καθορίζει τις αποζημιώσεις των εξεταστικών επιτροπών και των γραμματέων
αυτών, του ν. 3982/2011(Α’ 143) και σύμφωνα με τον
ν. 4354/2014 (Α’ 176).
14. Την υπ’ αρ. 1106/02-01-2024 βεβαίωση της Διεύθυνσης Οικονομικού Περιφέρειας Θεσσαλίας σχετικά με
την ύπαρξη εγγεγραμμένων πιστώσεων υπερωριακής
απογευματινής Εργασίας (ΚΑΕ 511) για το Α’ Εξάμηνο
τους 2024.
15. Το γεγονός ότι κατά το Α’ Εξάμηνο του έτους 2024
απαιτείται να εργάζονται υπερωριακά δύο (2) υπάλληλοι της Περιφέρειας Θεσσαλίας για την κάλυψη ανα-
γκών σχετικά με την διενέργεια εξετάσεων αδειοδότησης των τεχνικών επαγγελμάτων στην Περιφέρεια
Θεσσαλίας.
16. Το γεγονός ότι από την παρούσα απόφαση θα
προκληθεί δαπάνη ύψους Χιλίων Επτακοσίων Πενήντα Ευρώ (1.750,00 € ήτοι:, Α’ Τρίμηνο 2024 - 875,00 €,
Β’ Τρίμηνο 2024 - 875,00€ σε βάρος των ΚΑΕ 0511
του προϋπολογισμού του οικονομικού έτους 2024,
αποφασίζουμε:
- Την καθιέρωση υπερωριακής απογευματινής απασχόλησης δύο (2) υπαλλήλων ήτοι για: τον Προϊστάμενο
του Αυτοτελούς Τμήματος Αξιολόγησης και Διενέργειας
Εξετάσεων Τεχνικών Επαγγελμάτων - της Γενικής Διεύθυνσης Ανάπτυξης και την Προϊσταμένη του Τμήμα-
τος Επαγγέλματος της Διεύθυνσης Ανάπτυξης Π.Ε Λάρισας, Περιφέρειας Θεσσαλίας, από την δημοσίευση
της παρούσας και μέχρι 30/06/2024, (Α’ Εξάμηνο του
έτους 2024) λόγω κάλυψης των αυξημένων υπηρεσιακών αναγκών και υποχρεώσεών μας μετά το πέρας του
ωραρίου σχετικά με την προετοιμασία και αξιολόγηση
διενέργειας εξετάσεων αδειοδότησης των τεχνικών
επαγγελμάτων επί συνόλω, στην Περιφέρεια Θεσσαλίας, ειδικότερα: Δημιουργία πινάκων Θεωρητικής και
Πρακτικής Εξέτασης ανά Περιφερειακή Ενότητα και ειδικότητα, Διαδικασίες μίσθωσης μηχανημάτων έργου από
εταιρείες, βιομηχανίες και λατομεία που εδράζονται στα
χωρικά όρια της Περιφέρειας Θεσσαλίας, Έλεγχος των
αιτήσεων και παραβόλων όλων των υποψηφίων όλων
των τεχνικών ειδικοτήτων, επεξεργασία και αποστολή
των πρακτικών των εξεταστικών επιτροπών στα κατά
τόπους Τμήματα Επαγγέλματος των Περιφερειακών
Ενοτήτων.
Υπερωρίες:
Δύο (2) υπάλληλων με μέγιστο όριο για το Α’ Εξάμηνο του έτους 2024, 120 ώρες καθ’ έκαστο, ήτοι:
2 x 120 = 240 ώρες συνολικά.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 396/22.01.2024
Η κατανομή των ωρών στους υπαλλήλους θα γίνεται
με απόφαση του Περιφερειάρχη Θεσσαλίας, ανάλογα
με τις εκάστοτε παρουσιαζόμενες ανάγκες και το ύψος
των εγγεγραμμένων πιστώσεων στον προϋπολογισμό
της Περιφέρειας Θεσσαλίας.
Η παρούσα απόφαση ισχύει από την δημοσίευσης της.
Η απόφαση αυτή να δημοσιευθεί στην Εφημερίδα της
Κυβερνήσεως.
Λάρισα, 9 Ιανουαρίου 2024
Ο Περιφερειάρχης
ΔΗΜΗΤΡΙΟΣ ΚΟΥΡΕΤΑΣ
ΔΙΟΡΘΩΣΕΙΣ ΣΦΑΛΜΑΤΩΝ
(3)
Στην υπ’ αρ.12338/21.12.2023 απόφαση της Γραμματέως Αποκεντρωμένης Διοίκησης Κρήτης, που δημοσι-
εύθηκε στην Εφημερίδα της Κυβερνήσεως (Β’ 7689), στη
σελίδα 85550 διορθώνεται η ημερομηνία υπογραφής:
από το εσφαλμένο:
«Ηράκλειο, 12 Δεκεμβρίου 2023»,
στο ορθό:
«Ηράκλειο, 21 Δεκεμβρίου 2023».
(Από το Εθνικό Τυπογραφείο)

[Source: 20240200396.pdf | Tokens: 13286]